આ પહેલાં ગત અઠવાડિયે ફ્લોરિડા રવાના થતી વખતે ટ્રંપે પોતાના નવા ઓર્ડર તરફ ઇશારો કર્યો હતો. તેમણે કહ્યું હતું કે, આગલા અઠવાડિયા સુધીમાં તેઓ ઇમીગ્રેશન બેન સાથે જોડાયેલા નવા એક્ઝિક્યૂટિવ ઓર્ડર પર સાઇન કરી શકે છે. સાથે જ પોતાના પહેલા બેન ઓર્ડર અંગે વાત કરતાં તેમણે કહ્યું હતું કે, આ ખૂબ દુઃખની વાત છે કે બેન માટે તેમણે કાયદાકીય લડાઇ લડવી પડે છે. આમ છતાં ટ્રંપ પાસે ઘણા વિકલ્પો છે અને તેમાંનો એક છે બ્રાન્ડ ન્યૂ એક્ઝિક્યૂટિવ ઓર્ડર લાવવો. ટ્રંપનું માનવું છે કે, સુરક્ષાની દ્રષ્ટિએ ઝડપ રાખવાની તાતી જરૂરિયાત છે. કોર્ટે ટ્રંપના બેન પર રોક લગાવી હોવા છતાં જે સર્વે સામે આવી રહ્યાં છે એમાં એક વસ્તુ તો સાફ છે કે, આ બેનને અમેરિકન જનતાનો પૂરો સહયોગ મળી રહ્યો છે.